|  |
| --- |
| **LANDSMØDE 2018** |
|  |
|  |

**VEJLEDENDE Vedtægter for**

**AFDELINGER DUI-LEG og VIRKE**

Vedtaget på landsmødet 27. – 28. oktober 2018

**§ 1: Formål**

**Afdelingens formål**

DUI-LEG og VIRKE er en selvstændig idébetonet børne- og ungdomsorganisation, der på arbejderbevægelsens demokratiske, socialistiske idégrundlag, har til formål:

* at organisere fritidsaktiviteter for børn, unge, familier og andre voksne overalt i landet,
* at udvikle børn og unge til selvstændig tænken og skaben, samt deres evner til at samarbejde og fungere med andre,
* at øge børns og unges rettigheder og indflydelse,
* at arbejde for lige muligheder for alle børn, unge og familier, samt at sikre børn og unge retten til beskyttelse overlast,
* at udbygge solidariteten med de socialt dårligst og svagest stillede,
* at organisere aktiviteter, der giver familien større samværsmuligheder og indhold i fritiden,
* at arbejde for at sikre alle verdens børn ret til at leve i fred og frihed,
* at udbygge respekten for, og tolerancen og solidariteten med andre mennesker,
* at udbygge børns og unges kreative evner til at udtrykke sig,
* at fremme fællesskabet,
* at styrke samarbejde ved at organisere motionsorienterede idrætsaktiviteter som et alternativ til den eliteorienterede konkurrenceidræt,
* at fremme børns og unges holdning til ligestilling
* at arbejde for et samfund med politisk, økonomisk, socialt og kulturelt demokrati.
* at arbejde for en samlet børnepolitik

**§ 2: Navn og område**

**Afdelingens navn og hjemkommune**

DUI-LEG og VIRKE, ***[Her indskrives   
afdelingens navn]*** afdeling, der har hjemsted i ***[Her indskrives kommunens navn]***kommune, er som selvstændig økonomisk og juridisk enhed tilknyttet Landsforbundet DUI-LEG og VIRKE.

**§ 3: Medlemskab**

**Hvem kan optages som medlemmer?**

Som medlemmer kan optages personer og lokale organisationer i arbejderbevægelsen, der ønsker at arbejde for opfyldelse af formålsparagraffen, og som betaler det fastsatte kontingent.

**§ 4: Opgaver**

**Afdelingens opgaver**

Det er afdelingens opgave, at iværksætte   
aktiviteter i lokalområdet i overensstemmelse med DUI-LEG og VIRKEs formål samt landsmødets og hovedbestyrelsens vedtagelser.

**§ 5: Afdelingsmødet**

## Stk. 1 Øverste myndighed

Afdelingens øverste myndighed er afdelingsmødet, der afholdes hvert år i januar eller februar måned.

**Tidsfrist for indkaldelse**

Afdelingsmødet skal indkaldes skriftligt med mindst 14 dages varsel med angivelse af dagsorden.

**Indhold på afdelingsmødet**

På afdelingsmødet aflægges der beretning om afdelingen og der fremlægges planer for det fremtidige arbejde. Det reviderede regnskab, bestående af driftsregnskab og status, fremlægges skriftligt til afdelingsmødets godkendelse.

## Stk. 2 Stemmeret

Alle afdelingens medlemmer har stemmeret ved afdelingsmødet.

**Fuldmagt er ugyldig**

Der kan ikke stemmes ved fuldmagt.

## Stk. 3 Valg af bestyrelse og revisorer

Afdelingsmødet vælger bestyrelsen, som har en 2-årig valgperiode. Formanden og kassereren vælges særskilt og afgår på skift. Desuden vælger afdelingsmødet minimum 1 bestyrelsesmedlem samt 2 revisorer, som afgår på skift.

**Børne- og ungdomsrepræsentant i bestyrelsen**

Derudover kan vælges for en 2-årig periode 2 børne- og ungdomsrepræsentant.

**Medarbejderrepræsentant i bestyrelsen**

Såfremt der er valgt medarbejderrepræsentant, skal vedkommende indgå som fuldgyldigt bestyrelsesmedlem

**Valg af delegeret til landsmødet**

Når landsmødet er indkaldt, vælges 2 delegeret hertil.

**Valg af suppleanter**

Der kan til alle tillidsposter vælges det fornødne antal suppleanter. Disse vælges for 1 år.

**Hvem er valgbare?**

Kun medlemmer, der er til stede ved afdelingsmødet eller har givet skriftligt tilsagn til afdelingsmødet, kan vælges.

## Stk. 4 Fastsættelse af kontingent

Afdelingsmødet fastsætter afdelingskontingentet.

## Stk. 5 Ekstraordinært afdelingsmøde

Ekstraordinært afdelingsmøde skal afholdes, såfremt bestyrelsen eller halvdelen af de stemmeberettigede medlemmer eller hovedbestyrelsen finder det nødvendigt.

**Varsling af ekstraordinært afdelingsmøde**

Ekstraordinært afdelingsmøde skal indkaldes med mindst 14 dages varsel med angivelse af motiveret dagsorden.

**Adgang til ekstraordinært afdelingsmøde**

Adgang til det ekstraordinære afdelingsmøde er betinget af, at man ikke skylder kontingent.

**§ 6: Afdelingsbestyrelsen**

## Stk. 1 Bestyrelsens opgaver

Bestyrelsen varetager afdelings daglige arbejde og sikre at alle de administrative deadlines over for bl.a. landsforbundet og kommunen bliver overholdt

## Stk. 2 Afdelingens tegningsregler

Med bindende virkning for afdelingen tegner formand og kasserer i forening afdelingen. Dette gælder også med hensyn til køb, salg og pantsætning af ejendom efter beslutning herom på et afdelingsmøde. Afdelingsbestyrelsen bemyndiges til at udpege den eller de personer, som ”hver for sig” kan hæve på afdelingens konti og anvende elektroniske baserede løsninger

**Stk. 3 Afstemningsregler**

For alle vedtagelser på afdelingsmødet, med undtagelse af vedtægtsændringer, kræves simpelt flertal. Ændringer af vedtægter kræver 2/3 flertal af de fremmødte stemmer.

**Stk. 4 Information til Forbundskontoret**Efter afdelingsmødets afholdelse skal bestyrelsen indsende beretning, godkendt regnskab, samt navne og adresser på bestyrelsen til Landsforbundet. Deadline for indsendelse er senest den 1. april.

**Stk. 5 Kassererens opgaver**Det er kassererens ansvar at holde bestyrelsen løbende orienteret om regnskab, samt udarbejde et skriftligt regnskab, bestående af driftsregnskab og status til afdelingsmødet. Herudover er det kassererens ansvar at indsende medlemsindberetning og materialer til Landsforbundets afdelingsarkiv efter hovedbestyrelsens beslutninger herom.

## Stk. 6 Forretningsorden

Bestyrelsen fastsætter selv sin forretningsorden.

## Stk. 7 Medarbejderkort

Samtlige bestyrelsesmedlemmer, der er fyldt 15 år, skal udstyres med Landsforbundets medarbejderkort.

**§ 7: Den pædagogiske virksomhed**

**Stk. 1 Medarbejdere**Afdelingens pædagogiske virksomhed bestrides under ansvar over for bestyrelsen af medlemmer, der ligeledes udstyres med Landsforbundets medarbejderkort og har en godkendt børneattest.

Landsforbundet har overblik over hvilke regler der er for at kunne blive medarbejder i en afdeling, med hensyn til forsikring, medarbejderkort og børneattester. Se Landsforbundets vedtægter.

**Stk. 2 Medarbejderrepræsentant til bestyrelsen**Afdelingens medarbejdere kan af sin midte vælge en repræsentant til bestyrelsen for 1 år

**§ 8: Uddannelse**

**Uddannelsesplan for medarbejdere**

Afdelingen er ansvarlig for, at medarbejderne gennemgår et uddannelsesforløb, i overensstemmelse med den af hovedbestyrelsen vedtagne kursusstruktur, samt forpligtet til at yde økonomisk støtte og opmuntring.

**§ 9: Hytter og grunde**

## Stk. 1 Disposition af ejendomme og grunde

Afdelingen disponerer selv med hensyn til salg, køb eller langvarige lejemål.

**Information til Landsforbundet**

Landsforbundet skal orienteres om afdelingens dispositioner.

## Stk. 2 Afdelingen hæfter alene

Kun afdelingen hæfter økonomisk og juridisk for egne dispositioner.

**Forkøbsret**

Ved salg har Landsforbundet forkøbsret, og kan underkende salg, såfremt Landsforbundet ikke har fået tilbud om køb.

**§ 10: Selvejende institutioner**

**Landsforbundet skal godkende disses vedtægter**

Hvor der i forbindelse med en afdeling oprettes en selvejende institution, skal love for denne og senere ændringer godkendes af Landsforbundets hovedbestyrelse.

**§ 11: Fællesledelser**

**Fællesledelse**

Afdelingen kan beslutte at indgå i en fællesledelse. Beslutning om at indgå skal træffes på et afdelingsårsmøde.

**§ 12: Regnskab og økonomi**

**Regnskabsåret**

Regnskabsåret er kalenderåret.

**§ 13: Ophævelse**

Hvis en afdeling ønskes ophævet, skal det ske ved et ordinært eller ekstraordinært afdelingsmøde. Indkaldelse til afdelingsmødet skal ske med mindst 14 dages varsel med en motiveret dagsorden, hvor ophævelsen fremgår.

Værdierne skal forvaltes i 2 år. Såfremt der efter 2 års forløb ikke er oprettet en ny afdeling, disponerer de over ejendelene. De kan dog umiddelbart disponere over ejendele, der er direkte tabsgivende.

Fællesledelsen/landsforbundet skal forvalte værdierne i 2 år.

Såfremt der efter 2 års forløb ikke er oprettet en ny afdeling, disponerer landsforbundet over ejendelene. Landsforbundet kan dog umiddelbart disponere over ejendele, der er direkte tabsgivende.

**§ 14: Ændringer**

**Krav for ændringer af afdelingens vedtægter**

Ændringer af afdelingens vedtægter skal ske på et afdelingsmøde og skal godkendes af mindst 2/3 af de fremmødte stemmer.

**Ændringer skal indsendes til Landsforbundets hovedbestyrelse**

For at ændringer fra disse vejledende vedtægter er gældende, så skal de indsendes til landsforbundets hovedbestyrelse efter behandling på afdelingsmødet.

**Afdelingen skal behandle ændringer i Vejledende vedtægter fra landsmødet**

Afdelingen er forpligtet til at behandle Landsmødets ændringer i vejledende vedtægter for afdelinger på det førstkommende årsmøde efter et landsmøde.